Source: https://bihorstiri.ro/poloistii-de-la-csm-oradea-primesc-vizita-spaniolilor-de-la-cn-mataro-in-len-eurocup/
Timestamp: 2020-07-10 04:53:47+00:00

Document:
BihorStiri.ro Poloiştii de la CSM Oradea primesc vizita spaniolilor de la CN Mataro, în LEN EuroCup - BihorStiri.ro
Poloiştii de la CSM Oradea primesc vizita spaniolilor de la CN Mataro, în LEN EuroCup
oct. 29, 2019 Pop Florin Actualitate, Polo, Sport 0 585 vizualizari
CSM Oradea primește vizita echipei CN Mataro în prima manșă a sferturilor de finală LEN EuroCup. Partida are loc miercuri, ora 19:00, la bazinul olimpic Ioan Alexandrescu din Oradea, intrarea fiind liberă.
Formația antrenată de către Dorin Costrăș și Ciprian Cîmpianu accesează LEN EuroCup după un parcurs solid în Champions League, unde a disputat zece meciuri în trei faze diferite. Va fi cel de-al 3-lea duel al echipei bihorene cu o formație iberică în actualul sezon competițional.
CSM Oradea a obținut șase victorii din șapte meciuri în competiția internă, în cadrul a două turnee ce au precedat confruntarea cu ibericii de la Mataro. De altfel, gruparea de pe Crișul Repede este ultima reprezentantă a României rămasă în competițiile continentale în acest punct al sezonului.
CN Mataro se prezintă la Oradea cu un bilanț de două victorii și trei înfrângeri în actuala ediție de campionat din Spania. Ocupă locul 7 din totalul de 11 poziții. După ce a pierdut primele trei partide a reușit să le câștige pe următoarele două în competiția internă.
Pe plan european, Mataro a trecut în primul tur al LEN EuroCup de Antwerp și s-a calificat alături de Mediterrani. Apoi, în cel de-al 2-lea tur, a învins pe Noisy-le-Sec și Montpellier, pierzând cu Eger. Astfel s-a calificat în sfertturile de finală.
Returul se va desfășura la Mataro, lângă Barcelona, pe 9 noiembrie anul curent.
cn mataro, csm oradea, LEN euro cup, polo
Proiecte majore privind transportul în comun derulate în Oradea CSM CSU Oradea disputa în Turcia jocul din etapa a II-a a fazei grupelor FIBA Europe Cup

References: CSM 
 CSM 

CSM 

CSM 
 csm 
 CSM